Yakubu Lado

Garba Yakubu Lado Danmarke (An haife shi a shekara ta 1961). Ya kasan ce dan kasuwan Nijeriya ne wanda ya zama ɗan Majalisar Wakilai a shekarar (2003-2007), kuma an zaɓe shi a matsayin Sanatan Tarayya a watan Afrilu na shekara ta (2007) mai wakiltar mazaɓar Kudancin Katsina ta Jihar Katsina a matsayin memba na Jam’iyyar Democratic Party. (PDP).

 Bayan Fage 
An haifi Garba Yakubu Lado ne a shekara ta (1961), a wani kauye da ake kira Ɗanmarke kuma ya halarci makarantar firamare ta danmarke da kuma Katsina Government College. Ya samu difloma mai zurfi a fannin Gudanarwa da Kuɗi daga Kwalejin Kimiyya da Fasaha ta Kaduna . Ya kasance Shugaban Majalisar Ƙaramar Hukumar daga shekara ta (1999 ) zuwa shekara ta (2002), kuma ɗan Majalisar Wakilai daga (shekara ta (2003 ) zuwa shekara ta ( 2007).

 Ayyukan majalisar dattijai 
An zaɓi Garba Yakubu Lado a matsayin Sanata a watan Afrilun shekara ta 2007 a shiyyar Katsina ta Kudu a matsayin ɗan jam’iyyar PDP. An naɗa shi kwamitocin kan Albarkatun Ruwa, Wasanni da Sufurin Ƙasa. 

A matsayinsa na shugaban kwamitin Majalisar Dattawa kan Sufurin ƙasa, a watan Oktoba na shekara ta ( 2008), Lado ya ce Ma’aikatar ba ta yi masa bayani ba kan shawarar dakatar da wani aiki na zamani na hanyar jirgin kasa na dala biliyan( 8.3), wanda aka ba shi a shekara ta ( 2006 )ga kamfanin gine-ginen ƙasar Sin mai suna China Civil Engineering. Kamfanin Gine-gine (CCECC) a lokacin gwamnatin Shugaba Olusegun Obasanjo .  A watan Nuwamba na shekarar( 2009), Yakubu Lado ya ce nan ba da jimawa ba za a zartar da qudirin kafa kamfanin jiragen kasa na Najeriya ya zama doka, wanda zai bai wa kamfanoni masu zaman kansu damar shiga aikin layin dogo. 

A watan Mayu na shekara ta (2009), Yakubu Lado da Gwamna Ibrahim Shema suna takara don neman tasiri a Jihar Katsina. A taron PDP da aka yi a Abuja, an yi rikici tsakanin magoya bayan mutanen biyu. Jim kadan bayan haka, shugabancin shiyyar na PDP ya ce an dakatar da Lado daga jam'iyyar. Koyaya, kwamitin aiki na PDP na jihar ya goyi bayan Lado tare da soke dakatarwar.

 Burin zama Gwamna 
Lokacin da yake sanata, Yakubu Lado ya tsaya takarar kujerar gwamna a shekara ts (2007) a jiharsa ta Katsina a karkashin jam'iyyar CPC kuma dan uwan marigayi Umaru Musa Yar'adua, AbdulAziz Musa Yar'adua shine abokin takarar sa kuma babban abokin hamayyar shine gwamna mai ci yanzu Barista Ibrahim Shehu Shema . Kamfen din ya kasance da mummunan rikici tsakanin bangarorin biyu masu adawa da juna wanda ya kai ga kame Yakubu Lado.  Sanata Yakubu Lado ya sha kaye a hannun gwamna mai ci a wani abin da ake ganin shine 'boyayyar sulhu' tsakanin 'yan takarar. Sauya sheka zuwa PDP, Sanata Yakubu Lado ya sake tsayawa takara a shekara ta (2019 )tare da gwamna mai ci Aminu Bello Masari na APC.  Sanata Lado ya sake kayarwa ga gwamna mai ci. https://www.vanguardngr.com/2019/03/how-masari-defeated-lado-with-wide-margin-690243-votes-in-kastina/amp/

 Manazarta 

Category:Mutane daga Jihar Katsina
Category:Mutane
Category:Yan sanda
Category:'Yan Katsina